open-index/open-wikipedia-markdown huggingface dataset:
Amadeus (varausjärjestelmä)

**Amadeus** on kansainvälinen, maailman suurin lentoyhtiöiden paikanvarausten ja muiden matkailupalvelujen tietokonevarausjärjestelmä. Sen toiminnasta vastaa Amadeus IT Group, jonka päämaja on Madridissa, Espanjassa. Lentolippujen lisäksi järjestelmän kautta on mahdollista tilata junamatkoja, risteilyjä ja hotellihuoneita sekä vuokrata autoja.

## Historia
Air France, Lufthansa, Iberia ja SAS perustivat Amadeusin vuonna 1987 eurooppalaiseksi lentoyhtiöiden jakelujärjestelmäksi. Pian järjestelmän tarjoamien palveluiden käyttäjiksi liittyi muitakin lentoyhtiöitä, ensimmäisinä British Airways, Finnair ja Qantas.

Sittemmin SAS on luopunut omistajuudestaan. Vuonna 1999 yritys listautui pörssiin. Vuonna 2005 se palautui takaisin yksityiseen omistukseen. Nykyään omistajat ovat BC Partners ja Cinven 52,59&nbsp;prosentin osuudella, Air France 23,07:n, Lufthansa ja Iberia 11,53:n sekä Amadeus Management 1,28&nbsp;prosentin osuudella.

## Laajuus
Järjestelmää käyttää 90&nbsp;270 matkatoimistoa ja 29&nbsp;660 lentoyhtiöiden myyntipistettä ympäri maailman. Lippuja voidaan varata 490 lentoyhtiön lennoille, mikä kattaa 95&nbsp;% koko maailman reittilentoliikenteestä. Järjestelmän piirissä on myös 75&nbsp;280 hotellia, 22 autovuokraamoketjua 36&nbsp;000 paikkakunnalla sekä lukuisia muita matkapalveluiden tarjoajia, kuten lautta-, juna-, risteily-, pakettimatka- ja vakuutusyhtiöitä. Järjestelmän verkkosivuilla kävi vuonna 2007 noin 100 miljoonaa eri käyttäjää kuukaudessa. Vuonna 2006 sen kautta tehtiin noin 499 miljoonaa varaustransaktiota.

Järjestelmän ylläpidosta ja kehittämisestä vastaa Amadeus IT Group SA -yhtiö, jonka pääpaikkoja Madridissa sijaitsevan päämajan lisäksi ovat tuotekehitysyksikkö Sophia Antipolis’ssa, Ranskassa, tietojenkäsittelykeskus Erdingissä, Saksassa sekä tietotekniikkapalvelukeskukset Lontoossa ja Sydneyssä. Yhtiö myy palveluitaan myös muihin tietotekniikka-alan liiketoimintatarkoituksiin. Sen palveluksessa on yli 7&nbsp;760 henkilöä.

## Suomi
Vuonna 1988 järjestelmä otettiin käyttöön Suomessa, missä Amadeus-ratkaisuista ovat käytössä muiden muassa Amadeus Selling Platform -käyttöjärjestelmä, Amadeus-lipunkirjoitus, sähköinen lentolippu, kuluttajille ja yrityksille suunnatut online-varauspalvelut sekä online-kauppaan kehitetty reaaliaikainen maksupalvelu, joka kattaa korttimaksut ja pankkien verkkomaksut. Järjestelmää käyttää yli 90&nbsp;% suomalaisista matkatoimistoista. Amadeus-ratkaisujen myynnistä, markkinoinnista, kehittämisestä, kouluttamisesta ja tuesta vastaa vuonna 1988 perustettu Finnairin tytäryhtiö Amadeus Finland Oy. Vuonna 2007 yhtiön palveluksessa oli 35 henkilöä; sen toimitusjohtajana toimii Paula Punkari. Liikevaihto vuonna 2007 oli 11 miljoonaa euroa.

## Lähteet

## Aiheesta muualla
* Amadeus Finlandin sivusto 
* Amadeus.net -verkkovarausjärjestelmä
* Amadeus.com kansainvälinen sivusto
John Marshall (poliitikko)

**John Marshall** (24. syyskuuta 1755 Germantown – 6. heinäkuuta 1835 Philadelphia) oli yhdysvaltalainen lakimies ja poliitikko. Marshall toimi presidentti John Adamsin ulkoministerinä 1800–1801 ja Yhdysvaltain korkeimman oikeuden puheenjohtajana vuodesta 1801 kuolemaansa asti.

Marshall oli Virginian osavaltion edustajainhuoneen jäsen vuosina 1782–1798 ja Yhdysvaltain edustajainhuoneen jäsen maaliskuusta 1799 kesäkuuhun 1800, ministerinimitykseensä asti.

## Lähteet

## Aiheesta muualla
Erich Heckel

**Erich Heckel** (31. heinäkuuta 1883 – 27. tammikuuta 1970) oli saksalainen taidemaalari. Hän kuului vuosina 1905–1913 vaikuttaneen Die Brücke -liikkeen perustajajäseniin.

Kolmannessa valtakunnassa natsit julistivat Heckelin työn "rappiotaiteeksi".

Heckel kuoli Radolfzellissä, Baden-Württembergissä 86 vuoden ikäisenä. Hänen teoksiaan on nähtävillä julkisissa kokoelmissa myös Saksan ulkopuolella esimerkiksi New Yorkissa ja Madridissa.

## Aiheesta muualla
Amadeus

**Amadeus** voi viitata seuraaviin:

* Amadeus, latinasta johdettu miehen etunimi
* *[[Amadeus (näytelmä)|Amadeus]]*, Peter Shafferin kirjoittama näytelmä
* *[[Amadeus (elokuva)|Amadeus]]*, vuonna 1984 valmistunut Miloš Formanin ohjaama elokuva
* *[[Amadeus (televisiosarja)|Amadeus]]*, vuonna 2025 valmistunut televisiosarja
* Amadeus, lentoyhtiöiden kansainvälinen varausjärjestelmä.
* *[[Amadeus (albumi)|Amadeus]]*, Amadeus Lundbergin vuonna 2009 ilmestynyt albumi
* Amadeus, hahmo *Tenavat*-sarjakuvassa

### Henkilöitä
* Amadeus I, Espanjan kuningas 1871–1873 ja Aostan herttua
* Amadeus Lundberg, suomalainen laulaja
* Wolfgang Amadeus Mozart, säveltäjä
Banaania poskeen (20 suosikkia -sarjan albumi)

**20 suosikkia – Banaania poskeen** on Seitsemän seinähullua veljestä -yhtyeen kokoelma-albumi vuodelta 1996. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jamaika olympialaisissa

**[[Jamaika]]** osallistui olympialaisiin ensimmäisen kerran Lontoon 1948 kesäolympialaisissa ja on ollut sen jälkeen mukana kaikissa kesäolympialaisissa, lukuun ottamatta Rooman 1960 kisoja, jolloin sen urheilijat kilpailivat Karibian valtioiden muodostamassa Länsi-Intian liittovaltion joukkueessa. Talviolympialaisiin Jamaika osallistui ensimmäisen kerran Calgaryssa 1988, mutta talvilajeissa se ei ole menestynyt.

Jamaika on yhtä pyöräilymitalia lukuun ottamatta saanut kaikki mitalinsa yleisurheilusta ja pääasiassa pikajuoksuista. Sen ensimmäinen olympiavoittaja oli 400 metrin juoksun Lontoon 1948 kisoissa voittanut Arthur Wint, joka voitti toisen kultamitalinsa neljä vuotta myöhemmin 4×400 metrin viestijuoksussa. Kahteen olympiavoittoon on lisäksi yltänyt George Rhoden, Kemar Bailey-Cole, Arthur Wint, Yohan Blake ja Shelly-Ann Fraser-Pryce. Kolme olympiavoittoa on saavuttanut Veronica Campbell-Brown. Maan menestynein olympiaurheilija on kahdeksan olympiakultaa voittanut Usain Bolt.

## Mitalit lajeittain

## Mitalit olympialaisittain

## Olympiamitalistit

## Lähteet
Trinidad ja Tobago olympialaisissa

**[[Trinidad ja Tobago]]** osallistui olympialaisiin ensimmäisen kerran Lontoon 1948 kesäolympialaisissa, ja maa on ollut sen jälkeen mukana kaikissa kesäolympialaisissa – tosin Rooman 1960 kisoissa sen urheilijat kilpailivat Länsi-Intian liittovaltion joukkueessa. Talviolympialaisiin maa osallistui ensimmäisen kerran Lillehammerissa 1994, mutta talvilajeissa se ei ole menestynyt.

Trinidad ja Tobagon menestyksekkäin laji olympialaisissa on yleisurheilu, mistä se on saanut suurimman osan mitaleistaan ja kaikki olympiavoittonsa.

## Mitalit lajeittain

## Mitalit olympialaisittain

## Olympiamitalistit

 

## Lähteet
Käthe Kollwitz

**Käthe Schmidt Kollwitz** (8. heinäkuuta 1867 Königsberg, Preussi, Pohjois-Saksan liitto – 22. huhtikuuta 1945 Dresden, Saksi, Saksa) oli saksalainen taidemaalari, taidegraafikko ja kuvanveistäjä. Hän on Saksan kuuluisimpia naistaiteilijoita.

Kollwitz opiskeli maalausta Berliinissä vuosina 1884–1885 ja Münchenissä vuosina 1888–1889.  Hän ihaili Max Klingeriä, ja vuodesta 1890 hän keskittyi taidegrafiikkaan tehden etsauksia, litografiaa, puupiirroksia ja kuivaneulapiirroksia.

Kollwitz ryhtyi kuvanveistäjäksi, kun hänen poikansa Peter kuoli ensimmäisessä maailmansodassa neljäntenä taistelupäivänään. Hän oli painostanut aviomiestään sallimaan alaikäisen poikansa lähdön ensimmäiseen maailmansotaan. Kollwitzin puoliso ei ollut ollut ensiksi halukas antamaan lupaa. Kollwitz purki suruaan sarjaan grafiikan lehtiä ja myöhemmin graniittiseen muistomerkkiin, joka esittää surevia vanhempia ja joka pystytettiin Belgiaan Ypresiin.

Kollwitzin työt heijastelivat taiteilijan sosiaalista omaatuntoa ja niiden aiheina toimivat usein tavalliset ihmiset, jotka olivat milloin köyhyyden ja nälän, milloin sodan uhreja. Tyylillisesti hän aloitti naturalistina, mutta myöhemmässä tuotannossa oli ekspressionistisia piirteitä. 

## Teoksia

Tiedosto:Käthe Kollwitz - Self-Portrait at the Table (1893).jpg|*Selbstbildnis am Tisch* (), 1893. 
Tiedosto:Kollwitz.jpg|*Frau mit totem Kind* (), 1903.
Tiedosto:Half-length_of_working_woman_in_blue_shawl_-_Käthe_Kollwitz.png|*Brustbild einer Arbeiterfrau mit blauem Tuch* (), 1903.
Tiedosto:"Die Mütter" - Käthe Kollwitz ; Felsing (printer). LCCN2009630850.jpg|*Die Mütter* (), 1922.
Tiedosto:Het treurende ouderpaar - Käthe Kolwitz.JPG|*Trauernde Eltern* (), 1914–1932.
Tiedosto:Käthe Kollwitz (1867-1945), Plakat »Nie wieder Krieg«, 1924.jpg|*Nie wieder Krieg* (), 1924.
Tiedosto:Mother with her Dead Son 01.jpg|*Mutter mit totem Sohn* (), 1938.


## Lähteet

## Aiheesta muualla
Radio Inari

**Radio Inari** on  vuonna 1987 perustettu inarilainen paikallisradioasema. Aseman taajuus on Inarissa 89,0&nbsp;MHz ja Saariselällä 95,7&nbsp;MHz. Radio Inarista lähetetään muun muassa uutisia, ajankohtaisohjelmia, nuortenohjelmia, erilaisia musiikkiohjelmia, teemaohjelmia ja jumalanpalveluksia.

## Lähteet

## Aiheesta muualla

* Radio Inari
Principenmedestäjä

**Principenmedestäjä** (*Anabathmis hartlaubii* tai *Nectarinia hartlaubii*) on afrikkalainen medestäjien heimoon kuuluva varpuslintu. Lajin nimesi Gustav Hartlaub vuonna 1857. Puutarhamedestäjien sukuun kuuluu principenmedestäjän lisäksi kaksi muuta lajia.
__NOTOC__
## Koko ja ulkonäkö
Principenmedestäjä on pienikokoinen ja värikäs lintu, jonka nokka on pitkä ja alaspäin käyrä. Lajin vatsa on keltainen, rinta ja kurkku siniset, päälaki ja selkäpuoli ruskeat ja silmärengas punainen.

## Esiintyminen
Principenmedestäjä on Guineanlahdella sijaitsevien São Tomén ja Príncipen saarten kotoperäinen laji, jonka esiintymisalueen laajuus on noin 150 neliökilometriä. Lajin kanta on elinvoimainen.

## Ravinto
Principenmedestäjä syö kukkien mettä sekä hyönteisiä ja muita pieniä selkärangattomia.

## Lähteet
Anton Reichenow

**Anton Reichenow** (1. elokuuta 1847, Charlottenburg – 6. heinäkuuta 1941, Hampuri) oli saksalainen lintutieteilijä.

Reichenow oli Jean Cabanisin vävy. Hän työskenteli Berliinin luonnonhistoriallisessa museossa (Museum für Naturkunde). Hänen erityisalaansa olivat Afrikan linnut. Hän teki keräysmatkan Länsi-Afrikkaan, 1872 ja 1873. Hän kirjoitti Afrikan linnuista kirjan *Die Vögel Africas* (1900–05). Hän kirjoitti myös teoksen *Die Vögel der Bismarckinseln* (1899). Hän toimitti *Journal für Ornithologie*ta, lintutieteellistä aikauslehteä, vuosina 1894–1921.

Hän nimesi linnuista puutarhamedestäjien suvun (*Anabathmis*).

Ainakin 5 lintulajia on nimetty hänen kunniakseen: somalianturturikyyhky (*Streptopelia reichenowi*), kongonpitta (*Pitta reichenowi*), sininaamamedestäjä (*Anthreptes reichenowi*), kultasiipimedestäjä (*Drepanorhynchus reichenowi*) ja pikkuvuorimedestäjä (*Cinnyris reichenowi*).

## Teoksia
* *Die Negervölker in Kamerun* (Berlin, 1873).
* *Die deutsche Kolonie Kamerun* (Berlin, 1884).
* *Die Vogelwelt von Kamerun* (1890–1892).
* *Die Vogelfauna der Umgegend von Bismarckburg* (1893).
* *Die Vögel Deutsch-Ostafrikas* (Berlin, 1894).
* *Vögel des Weltmeeres* (1908).
* *Die Vögelfauna des mittelafrikanischen Seengebiets* (Leipzig, 1911).
* *Die ornithologischen Sammlungen der zoologischbotanischen Kamerunexpedition* (Berlin, 1911).
* *Die Vögel. Handbuch der systematischen Ornithologie* (Stuttgart, 1913)
Harjamaki

**Harjamaki** (*Eulemur coronatus*) on Pohjois-Madagaskarilla elävä makilaji. Sen kannan on arvioitu olevan 1&nbsp;000–10&nbsp;000 yksilöä.

Harjamaki on noin 34 senttimetriä pitkä ja painaa 2 kiloa. Se käyttää ravinnokseen lähinnä hedelmiä, mutta myös lehtiä, siemeniä, pähkinöitä ja kukkia.

## Lähteet

## Aiheesta muualla
*Kuvia ja videoita harjamakeista
Varvi

**Varvi** tarkoittaa seuraavia:
* Telakka, erityisesti perinteinen purjelaivojen rakennustelakka
* kaupunginosa Raahessa
* hirsirakentamisessa varvi tarkoittaa yhtä hirsikertaa
Anssi Melametsä

**Anssi Ilari Melametsä** (s. 21. kesäkuuta 1961 Jyväskylä) on suomalainen entinen jääkiekkoilija.

Hyökkääjänä pelannut Melametsä edusti urallaan SM-liigassa Jokereita ja HIFK:ta sekä Pohjois-Amerikassa OHL-seura Peterborough Petesiä, AHL-seura Sherbrooke Canadiensiä ja NHL-seura Winnipeg Jetsiä.

NHL:ssä Melametsä pelasi kaudella 1985–1986 Winnipegin paidassa 27 ottelua joissa syntyi kolme syöttöpistettä.

Hän saavutti urallaan SM-kultaa HIFK:ssa kaudella 1982–1983 sekä pronssia samassa seurassa kausilla 1981–1982, 1986–1987 ja 1987–1988. Melametsä toimi Jokereiden kapteenina kausilla 1989–1990 ja 1990–1991. Tämän jälkeen Melametsä pelasi yhden kauden Ruotsin 1.divisioonassa Team Boron joukkueessa ja kaksi kautta Suomen I divisioonassa KooKoon joukkueessa.

Maajoukkueessa Melametsä oli voittamassa alle 20-vuotiaiden MM-kisoissa hopeaa vuosina 1980 ja 1981. Aikuisten MM-kisoissa hän pelasi 1983 ja 1985. Melametsä oli mukana myös 1984 leijonien olympiajoukkueessa ja toimi joukkueen kapteenina.

## Tilastot

## Lähteet

## Aiheesta muualla
* Melametsä Legends of hockey:n tietokannassa
* Anssi Melametsä nhlfinns.com:ssa
Dominikaaninen tasavalta olympialaisissa

**[[Dominikaaninen tasavalta]]** osallistui olympialaisiin ensimmäisen kerran Tokion 1964 kesäolympialaisissa. Siitä lähtien se on osallistunut kaikkiin kesäolympialaisiin mutta ei yksiinkään talviolympialaisiin.

Dominikaanisen tasavallan menestyksekkäimmät lajit olympialaisissa on yleisurheilu, nyrkkeily ja taekwondo. Maan menestynein olympiaurheilija on aitajuoksija Félix Sánchez, joka on voittanut 400 metrin aitajuoksun olympiakultaa kahdesti.

## Mitalit lajeittain

## Mitalit olympialaisittain

## Olympiamitalistit

## Lähteet
Bahama olympialaisissa

**[[Bahama]]** osallistui olympialaisiin ensimmäisen kerran Helsingin 1952 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Talviolympialaisiin maa ei ole osallistunut.

Bahaman menestyksekkäin urheilumuoto olympialaisissa on yleisurheilu. Sydneyn 2000 kisoissa kultaa voittivat naisten 4&nbsp;×&nbsp;100 metrin viestijoukkue ja Pauline Davis-Thompson 200 metrin juoksussa sekä Ateenassa 2004 Tonique Williams-Darling 400 metrin juoksussa. Pauline Davis-Thompson sijoittui Sydneyssä 200 metrillä alun perin toiseksi, mutta Yhdysvaltain Marion Jonesin dopingtapauksen seurauksena hän nousi kaksinkertaiseksi olympiavoittajaksi. Lontoossa 2012 kultaa voitti miesten 4&nbsp;×&nbsp;400 metrin viestijoukkue. Bahaman ensimmäiset olympiavoittajat olivat purjehduksen Star-luokan Tokion 1964 olympialaisissa voittaneet Durward Knowles ja Cecil Cooke. Knowles oli myös toinen Bahaman ensimmäisistä mitalisteista, kun hän Melbournen 1956 olympialaisissa sijoittui Sloan Farringtonin kanssa pronssille. Knowles ja Farrington olivat mukana jo Lontoon 1948 olympialaisissa mutta tuolloin he edustivat Isoa-Britanniaa.

## Mitalit lajeittain

## Mitalit olympialaisittain

## Olympiamitalistit

## Lähteet
Kai Fjell

**Kai Breder Fjell** (2. maaliskuuta 1907 Skoger, Norja – 10. tammikuuta 1989 Oslo, Norja) oli norjalainen taidemaalari.

Fjell syntyi Skoger-nimisessä kylässä Buskerudin ja Vestfoldin läänien rajalla. Hän pääsi Carl von Hannon oppilaaksi vuonna 1926 Oslossa ja piti ensimmäisen näyttelynsä vuonna 1932. Läpimurroksi osoittautui vuonna 1937 Kunstnernes Husissa järjestetty näyttely.

Fjell sai Pyhän Olavin ritarikunnan komentajan arvon vuonna 1976. Hän maalasi vanhoille päivilleen saakka.

## Lähteet
Max Pechstein

**Max Hermann Pechstein** (31. joulukuuta 1881 – 29. kesäkuuta 1955 Berliini) oli saksalainen taidemaalari. Hän oli ekspressionisti ja kuului Die Brücke -liikkeeseen vuodesta 1906.

Pechsteinin työ julistettiin kolmannen valtakunnan aikana ”rappiotaiteeksi”. Hänen virallinenkin arvostuksensa palasi toisen maailmansodan jälkeen, ja hänelle myönnettiin vuonna 1952 Bundesverdienstkreuz.

Pechstein kuoli Berliinissä 73-vuotiaana.
Aikka Hakala (rumpali)

**Aimo ”Aikka” Armas Hakala** (3. heinäkuuta 1946 Helsinki – 14. joulukuuta 2021) oli suomalainen rumpali, joka soitti urallaan lukuisissa kokoonpanoissa.

Hakalan ura alkoi komppikitaristina, mutta pian hän siirtyi soittamaan rumpuja The Avengersiin ja pääsi levyttämään yhtyeen mukana vuonna 1963. The Avengersin jälkeen Hakala keikkaili muun muassa yhtyeissä The Boys, The Rogues, The Esquires, Beat Stones ja Help. Hän soitti myös yhdessä Pave Maijasen kanssa Smokingissa ja Kirka Babitzinin yhtyeessä. Vuodesta 1971 aina 80-luvun taitteeseen asti Hakala oli The Boysin jäsen. Yhtye voitti vuonna 1974 *[[Syksyn sävel|Syksyn sävelen]]* ja kaksi sen albumeista myi kultaa. 

Hakala oli myös kysytty studio- ja keikkamuusikko. Hänen soitti muun muassa Vanhan Isännän kiertueilla ja levyillä sekä Freud Marx Engels & Jungissa. Hänet mainitaan yhtyeen kappaleessa "Danny Show", joka perustuu Hakalan omiin kokemuksiin Dannyn kiertueen mukana. Hakalan muihin yhteistyökumppaneihin kuuluivat esimerkiksi Hector, Irina Milan, Albert Järvinen, Esa Pakarinen, Reijo Taipale, Irwin Goodman, Cumulus, M. A. Numminen ja Pedro Hietanen. 1980-luvulla Hakala soitti pitkään Beritin yhtyessä. Iskelmälaulaja oli hänen silloinen asuinkumppaninsa.

1980-luvun lopulla Hakala lopetti päätoimisen muusikkouransa ja aloitti päivätyössä autojen varaosamyymälän varastomiehenä. Myöhemmin hänelle myönnettiin taiteilijaeläke. 

Hakala mainitsi vuonna 2009 *Viidakkorumpu*-lehden haastattelussa varhaiseksi esikuvakseen rumpalina The Shadowsin Brian Bennettin ja myöhemmiksi vaikuttajikseen Ginger Bakerin ja Matti Oilingin. 

Hakala on haudattu Malmin hautausmaalle Helsinkiin.

## Kokoonpanoja
* The Avengers
* The Boys
* Coupé de Ville
* Danny
* Freud Marx Engels & Jung (yksi kiertue)
* Hector
* Maria Hänninen
* Albert Järvinen
* M. A. Numminen
* Eero Raittinen
* Topi Sorsakoski
* Hillel Tokazier
* Vanha Isäntä

## Lähteet
* www.fono.fi

### Viitteet
Georges Rouault

**Georges Henri Rouault** (27. toukokuuta 1871 Pariisi – 13. helmikuuta 1958 Pariisi) oli ranskalainen taidemaalari. Hän oli tyyliltään ekspressionisti ja fauvisti.

Rouault syntyi Pariisissa työväenluokan kortteleissa. Hänen isänsä oli käsityöläinen, ja isoisänsä taidetta keräävä postilaitoksen työntekijä. Rouault pääsi vuonna 1891 École des Beaux-Artsiin, jossa hän opiskeli Gustave Moreaun johdolla. Vuonna 1917 hän solmi sopimuksen taidevälittäjä Ambroise Vollardin kanssa: Rouault sai kuukausipalkkaa, Vollard yksinoikeuden hänen kaikkiin töihinsä. Vaikka tämä takasi Rouaultille taloudellisesti huolettoman toimeentulon, järjestely hidasti Rauoultin töiden tulemista julkisuuteen, sillä hän osallistui vain harvoihin näyttelyihin.

Rouault kuoli 86-vuotiaana synnyinkaupungissaan Pariisissa.

## Lähteet
Vysotskin lauluja

**20 suosikkia – Vysotskin lauluja** on Mika ja Turkka Mali -duon Vladimir Vysotskin lauluista koostuva kokoelma-albumi vuodelta 1998. Levy on osa *[[20 suosikkia]]* -kokoelmalevysarjaa.

## Kappaleet

# "Ei kenenkään maa" - 3:04
# "Valhe ja totuus" - 5:32
# "Ninka" - 2:00
# "Vuoren huipulla" - 1:39
# "Ystäväni, joka kuoli" - 4:41
# "Vainaja" - 3:18
# "Runoilijat" - 3:15
# "Vuoren kaiun ampuminen" - 2:31
# "Susijahti" - 3:11
# "Poikamme lähtevät taisteluun" - 2:28
# "Ystävän laulu" - 2:57
# "Kummallinen talo" - 3:07
# "Haikarat" - 4:00
# "Loppunut ihminen" - 3:14
# "Pimeys" - 2:53
# "Kupolit" - 3:47
# "Nyrkkeilijä" - 2:04
# "Kirje Moskovasta" - 2:21
# "Kuljen ja kierrän" - 4:09
# "Jäähyväiset vuorille" - 3:09
Peter MacNicol

**Peter MacNicol** (s. 10. huhtikuuta 1954 Dallas, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa *[[Sofien valinta]]* (1982). Vuonna 2001 hänet palkittiin parhaan miessivuosan Emmyllä roolistaan komediasarjassa *[[Ally McBeal]]* (1997–2002).

MacNicol syntyi Texasin osavaltiossa ja opiskeli Dallasin sekä Minnesotan yliopistoissa. Hän aloitti uransa teatterissa, mutta on myöhemmin esiintynyt myös televisiossa ja elokuvissa. Tunnetuimpia esimerkkejä ovat komediasarja *[[Ally McBeal]]*, rikossarja *[[Num3rot]]*, jossa hän esitti astrofysiikan tohtori Larry Fleinhardtia, *[[Greyn anatomia]]* sekä elokuvat *[[Ghostbusters II]]* (1989) ja *[[Bean – äärimmäinen katastrofielokuva]]* (1997). Jälkimmäisessä hän esittää Davidia, joka ottaa Mr. Beanin (Atkinson) vastaan Los Angelesissa.

MacNicol esiintyy myös rikossarja *[[C.S.I. Cyber]]issä* ja animaatiosarja *[[Star Wars Rebels]]issä*. Lisäksi hän esitti Tom Lennoxia *[[24 (televisiosarja)|24:ssä]]* sarjan kuudennella tuotantokaudella.

MacNicol on ollut vuodesta 1986 naimisissa Martha Sue MacNicolin (o.s. Cumming) kanssa.

## Aiheesta muualla
*
Pirs

**Pirs** () on Kansainvälisen avaruusaseman kuudes kiertoradalle viety moduuli.

Se on telakointimoduuli, josta voidaan tehdä avaruuskävelyitä Orlan-avaruuspuvulla ja johon miehistöä ja tarvikkeita kuljettavat avaruusalukset voivat telakoitua. Lisäksi siihen telakoituneesta Progress-avaruusaluksesta voidaan siirtää polttoainetta joko Zvezda- tai Zarja-moduuliin. Edelleen polttoainetta voidaan siirtää Pirsin kautta Zvezdasta tai Zarjasta siihen telakoituneeseen Sojuz- tai Progress-avaruusalukseen. 

## Ominaisuudet
*Pituus: 4,9&nbsp;m
*Halkaisija: 2,25&nbsp;m
*Massa: 3&nbsp;676&nbsp;kg
*Tilavuus: 13&nbsp;m³

## Laukaisu
Pirs laukaistiin Sojuz-raketilla, jossa oli Progress-avaruusalus ylimpänä vaiheena, Baikonurin avaruuskeskuksesta 14. syyskuuta 2001 kiertoradalle. Se kiinnitettiin jo kiertoradalla olleeseen Zvezda-moduuliin.
Melkein vieraissa

**Melkein vieraissa** on Elements Musicin julkaisema tribuuttialbumisarja. Sarjan ensimmäinen albumi oli *[[Melkein vieraissa – Tribuutti Leevi and the Leavingsille]]* vuonna 2007. Albumisarjan toinen julkaisu, *[[Melkein vieraissa – Nimemme on Dingo]]* julkaistiin 29. lokakuuta 2008.
Harmony

**Harmony** (myös **Node 2**) on Kansainvälisen avaruusaseman seitsemäs kiertoradalle viety moduuli. Se on toinen kaikkiaan kolmesta yhdysmoduulista (Node x).

## Ominaisuudet
*Pituus: 6706 mm
*Halkaisija: 4480 mm
*Massa: 14 500 kg

## Laukaisu
Harmony laukaistiin kiertoradalle avaruussukkula Discoveryn lennolla STS-120 23. lokakuuta 2007. Se kiinnitettiin väliaikaisesti Unity-moduuliin, mutta siirrettiin sukkulan lähdettyä Destiny-moduuliin.

## Lähteet

## Aiheesta muualla
Antonia Fraser

Lady **Antonia Fraser** CBE (s. 27. elokuuta 1932) on brittiläinen kirjailija, joka on tullut tunnetuksi historiaa käsittelevillä teoksillaan ja rikoskirjallisuudellaan. 

Fraser syntyi Lontoossa pääri Frank Pakenhamin ja tämän puolison Elizabethin tyttäreksi. Hän valmistui Oxfordin Lady Margaret Hallista ja meni vuonna 1956 naimisiin parlamentaarikko Hugh Fraserin kanssa. Vuonna 1977 päättyneestä avioliitosta syntyi parille kuusi lasta. 

Fraser oli naimisissa Nobel-palkitun kirjailija Harold Pinterin kanssa vuodesta 1980 tämän kuolemaan vuoteen 2008 asti. Fraserille itselleen on myönnetty James Tait Blackin muistopalkinto vuonna 1969.

Fraserin ammattimainen ura historiankirjoittajana käynnistyi vuonna 1969, jolloin julkaistiin hänen kirjoittamansa elämäkertateos *Mary, Queen of Scots*. Hän on yhtä lailla suosittu dekkarikirjailija; hänen luomansa Jemima Shore -hahmo on tuttu myös televisiosta. Sofia Coppolan elokuva *[[Marie Antoinette (elokuva)|Marie Antoinette]]* (2006) perustuu löyhästi hänen teokseensa *Marie Antoinette* (2001).

Antonia Fraserilta on suomennettu jännitysnovelli *Parrin lasten tapaus* jännitysnovellikokoelmassa *Femme fatale: Murhaavan hurmaavat naiset* (2011).

## Kirjoja

### Historiaa
* *Mary, Queen of Scots* (1969)
* *King Arthur and the Knights of the Round Table* (1970)
* *Dolls* (1973)
* *Cromwell, Our Chief of Men* (1973)
* *King James VI and I* (1974)
* *The Lives of the Kings and Queens of England* (toimittaja, 1975)
* *King Charles II* (1979)
* *The Weaker Vessel: Woman's Lot in Seventeenth-century England* (1984)
* *The Warrior Queens: Boadicea's Chariot* (1988)
* *The Wives of Henry VIII* (1992)
* *The Gunpowder Plot: Terror and Faith in 1605* (1996)
* *Marie Antoinette* (2001)
* *Love and Louis XIV: The Women in the Life of the Sun King* (2006)
* *Must You Go? My Life with Harold Pinter* (2010)
**Perilous Question: The Drama of the Great Reform Bill 1832* (2013)
**My History. A Memoir of Growing Up* (2015)
**The King and the Catholics: The Fight for Rights, 1829* (2018)

### Rikoskirjallisuutta
* *Quiet as a Nun* (1977)
* *The Wild Island* (1978)
* *A Splash of Red* (1981)
* *Cool Repentance* (1982)
* *Oxford Blood* (1985)
* *Jemima Shore's First Case* (1986)
* *Your Royal Hostage* (1987)
* *The Cavalier Case* (1990)
* *Jemima Shore at the Sunny Grave* (1991)
* *Political Death* (1995)

## Lähteet

### Viitteet
Yksinäinen harmonikka

**20 suosikkia – Yksinäinen harmonikka** on Taito Vainion kokoelma-albumi vuodelta 1997. Levy on osa *[[20 suosikkia]]* -kokoelmalevysarjaa.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Gustave Moreau

**Gustave Moreau** (6. huhtikuuta 1826 Pariisi – 18. huhtikuuta 1898 Pariisi) oli ranskalainen taidemaalari, tyyliltään symbolisti.

## Elämä

### Lapsuus ja nuoruus
Gustave Moreau syntyi 6. helmikuuta 1826 Pariisissa. Hänen isänsä Louis oli arkkitehti, ja hän antoi nuorelle Gustavelle vahvan tuntemuksen klassisesta kultturista. Gustaven äiti, Pauline, piti kovasti huolta nuoresta pojastaan, jonka terveys oli hauras.

8-vuotiaasta lähtien Moreau piirsi lakkaamatta.

Hän kävi toisen asteen opintoja 10-14-vuotiaana silloisessa collège Rollinissä, mutta hänen siskonsa Camillen kuoltua 13-vuotiaana hän jättäytyi pois koulusta terveyssyistä. Hänen isänsä auttoi häntä valmistautumaan baccalauréat'an, joka vastaa ylioppilastutkintoa.

18-20-vuotiaana hän kävi taidemaalaari François-Edouard Picot'n ateljeessa valmistautumassa silloisen École Royale des Beaux-Artsin taidekoulun pääsykokeeseen. Vuonna 1946 Moreau pääsikin kouluun, mutta hän erosi koulusta kolme vuotta myöhemmin epäonnistuttuaan voittamaan Prix de Romen toistamiseen.  

### Ura
Moreausta tuli vuonna 1891 Pariisin École des Beaux-Artsin professori. Hänen opiskelijoidensa joukkoon lukeutuivat fauvistit Henri Matisse ja Georges Rouault.

### Kuolema
72-vuotiaana kuollut Moreau on haudattu Montmartren hautausmaalle. Hänen entinen kotinsa ja ateljeensa on nykyisin museo.

## Moreaun maalauksia

Kuva:Oedipus and the Sphinx MET DP-14201-023.jpg|*[[Oidipus|Œdipe]] et le [[Sfinksi|Sphinx]]*, 1864.
Kuva:Gustave Moreau 003.jpg|*[[Herakles|Hercule]] et [[Hydra (mytologia)|l'Hydre de Lerne]]*, n. 1869-76.
Kuva:Gustave Moreau Salomé 1876.jpg|*[[Salome|Salomé]]*, 1871.
Kuva:Moreau Pieta.jpg|*Pietà*, n. 1876.


## Lähteet

## Aiheesta muualla

*Artchive
Matka maailman ympäri

**Matka maailman ympäri** voi tarkoittaa muun muassa seuraavia:

* maailmanympärimatka, maapallon kiertäminen
* *[[Matka maailman ympäri (piirrossarja)|Matka maailman ympäri]]*, BRB Internacionalin tuottama ja Nippon animation -studion toteuttama 26-osainen piirrossarja
* Matka maailman ympäri, suomalainen yhtye
Mestarit salilla

**Mestarit salilla** on Tony Halmeen ensimmäinen ja ainoa albumi. Se ilmestyi vuonna 2001. Levyltä julkaistiin kolme singleä, *Viikinki* (1999), *Mä oon tällainen* (2000) ja *Painu pelle hiiteen* (2001), joista ensimmäinen myi kultaa. Kappaleista *Viikinki* ja *Kuningas voittamaton* on tehty myös musiikkivideot.

## Kappaleet
#
#
#
#
#
#
#
#
#
#
#
#
#
#

## Lähteet

## Aiheesta muualla
*
Integrated Truss Structure

**Integrated Truss Structure** muodostaa Kansainvälisen avaruusaseman rungon. Siihen kiinnitetään niin moduulit, aurinkopaneelit, radiaattorit kuin muutkin avaruusaseman osat.

## Integrated Truss Structuren ja aurinkopaneelien kokoonpano



## Lähteet

## Aiheesta muualla

*NASAn Integrated Truss Structure  -Flash-animaatio
Alexandria (Minnesota)

**Alexandria** on kaupunki Yhdysvalloissa Minnesotan osavaltiossa. Se on Douglasin piirikunnan pääkaupunki. Yhdysvaltain väestönlaskentaviraston mukaan kaupungin pinta-ala on 41,3 neliökilometriä. Vuoden 2018 arvion mukaan kaupungissa asui 13&nbsp;746 asukasta. Asukasluku kasvoi vuosina 2010–2018 10,1 prosenttia. Vuoden 2010 väestönlaskennan mukaan siellä asui 11&nbsp;070 asukasta.

Alexandria on perustettu 1858, ja se on nimetty Alexander ja William Kinkeadin mukaan. Alexandriassa olevassa museossa sijaitsee keskustelua herättänyt Kensingtonin kivi, jonka väitetään osoittavan viikinkien käyneen alueella jo 1300-luvulla. Museon ulkopuolella on seitsenmetrinen viikinkipatsas, joka rakennettiin alun perin vuoden 1964 New Yorkin maailmannäyttelyä varten.

Alexandria on kuuluisa lomailukohde, johtuen alueen monista järvistä. Järvien lukuisilla rannoilla sijaitsee paljon ravintoloita, hotelleja ja baareja sekä Lake Carlos State Park ja Lake Geneva c amp. Yhdysvaltain itsenäisyyspäivänä Lake Carols State Park järjestää itsenäisyyspäivän laivakulkueen, johon osallistuu satoja laivoja ja jota seurataan innokkaasti rannalta. Tapahtuma loppuu isoon ilotulitukseen.

Alexandria sijaitsee tien 52 varrella lähellä liittymää 94. Lake Carlos State Park sijaitsee 13 kilometriä pohjoiseen Alexandriasta. Alexandria sijaitsee noin 25 neliökilometrin alueella, josta 1,2 neliökilometriä on vettä. Suurin osa Alexandrian todellisesta populaatiosta elää varsinaisen kaupungin ulkopuolella.

## Lähteet
Barbados olympialaisissa

**Barbados** osallistui olympialaisiin ensimmäisen kerran Méxicon 1968 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Se on saavuttanut olympialaisissa yhden pronssimitalin. Talviolympialaisiin maa ei ole osallistunut.

Barbadoksen olympiajoukkueen ainoa mitalisti on pikajuoksija Obadele Thompson, joka sijoittui 100 metrin juoksussa pronssille Sydneyn 2000 olympialaisissa. Ensimmäinen barbadoslainen olympiamitalisti oli kuitenkin James Wedderburn, joka saavutti pronssia 4&nbsp;×&nbsp;400 metrin viestijuoksussa Rooman 1960 olympialaisissa edustaessaan Länsi-Intian liittovaltiota.

## Olympiamitalit urheilumuodoittain

## Mitalit kesäolympialaisittain

## Olympiamitalistit

## Lähteet
James D’Arcy

**James D’Arcy** (oik. Simon D’Arcy, s. 24. elokuuta 1975 Fulham, Lontoo) on englantilainen näyttelijä.

Valmistuttuaan Christ’s Hospital -koulusta vuonna 1991 D’Arcy lähti Australiaan. Siellä hän työskenteli perthiläisen koulun näytelmäosastolla ja innostui näyttelemisestä. Vuoden kuluttua hän palasi Lontooseen ja haki teatterikouluun. Hän suoritti kolmivuotisen teatterikoulukurssinsa London Academy of Music and Dramatic Artissa. Tatterikoulutuksen aikana hän esiintyi muutamissa näytelmissä, kuten *[[Miten haluatte]]* ja *[[Wild Honey (näytelmä)|Wild Honey]]*.

## Ura
Uransa alkuvaiheessa D’Arcy esiintyi pienissä rooleissa televisiosarjoissa, muun muassa *[[Silent Witness]]* -sarjassa (1996). Vuodesta 2001 James alkoi esiintyä isommissa rooleissa. Hän on esiintynyt muun muassa elokuvissa *[[Master and Commander: Maailman laidalla]]* (2003), ** (2004), *[[An American Haunting]]* (2005), *[[Pilvikartasto (elokuva)|Pilvikartasto]]* (2012) ja *[[Hitchcock (elokuva)|Hitchcock]]* (2012).

## Aiheesta muualla
*
Shark (televisiosarja)

**Shark** on yhdysvaltalainen lakidraamasarja. Sarja kertoo James Woodsin esittämästä Sebastian Starkista, joka on entinen puolustusasianajaja ja nykyinen syyttäjä. Sarjan muissa osissa ovat Danielle Panabaker, Sophina Brown, Sarah Carter, Kevin Alejandro, Henry Simmons ja Jeri Ryan. Sarjan pilottijakson ohjasi Spike Lee, ja se esitettiin CBS:llä 21. syyskuuta 2006.

## Historia
CBS ilmoitti 20. lokakuuta 2006, että *Sharkia* esitetään täysi tuotantokausi eli 22 jaksoa. 16. toukokuuta 2007 kanava tiedotti, että sarjalle tuotetaan myös toinen tuotantokausi. Sen esittäminen alkoi 23. syyskuuta 2007, mutta esittäminen keskeytyi 27. tammikuuta 2008 käsikirjoittajien lakon myötä. Jatkoa seurasi 29. huhtikuuta 2008 lähtien neljällä jäljellä olevalla jaksolla. Niiden loputtua CBS ei tilannut enää uutta tuotantokautta, vaan lakkautti 13. toukokuuta 2008 koko sarjan.

## Sarja Suomessa
Suomessa *Sharkia* esittää MTV3-kanava. Sarjan ensimmäinen jakso esitettiin 12. lokakuuta 2007.

## Henkilöt
* **Sebastian ”Shark” Stark** (James Woods) − Stark on karismaattinen ja häikäilemätön puolustusasianajaja, joka päättää yllättäen vaihtaa tuottoisat puolustusasianajajan työn pienipalkkaisempaan syyttäjän virkaan.

* **Jessica Devlin** (Jeri Ryan) − Jessica Devlin on yleinen syyttäjä, joka joutuu pormestarin käskystä palkkaamaan Starkin. Jessican mielestä hänet ollaan sivuutettu päätöstä tehtäessä.

* **Casey Woodland** (Samuel Page) − Casey Woodland on senaattorin poika, joka joutuu todistamaan omaa pätevyyttään apulaissyyttäjänä, koska kaikki luulevat, että hänen isänsä on järjestänyt hänen työpaikkansa. Casey on hyvä manipuloimaan valamiehiä. Pagea ei enää nähdä sarjan toisella tuotantokaudella.

* **Raina Troy** (Sophina Brown) − Raina Brown on työssään hyvä syyttäjä ja tiukkojen moraalisääntöjen kannattaja. Raina kunnioittaa Starkia, vaikkei aina hyväksykään tämän toimia.

* **Martin Allende** (Alexis Cruz) − Martin Allende on Starkin tiimin älykkö, joka hallitsee asiat teoriassa, mutta hän ei ole kovin luonteva oikeussalissa.

* **Madeline Poe** (Sarah Carter) − Madeline Poe on Stanfordin yliopiston käynyt nouseva nimi, joka haluaa Starkin mukaan tiimiinsä edistääkseen omaa uraansa.

* **Julie Stark** (Danielle Panabaker) − Danielle on Starkin teini-ikäinen tytär, joka joutuu valitsemaan muuttaako vanhempiensa avioeron takia äitinsä kanssa New Yorkiin vai jäädäkö isänsä luo Los Angelesiin.

## Lähteet

## Aiheesta muualla
* Sarjan kotisivut 
* Sharkin suomalaiset kotisivut
Bermuda olympialaisissa

**[[Bermuda]]** osallistui olympialaisiin ensimmäisen kerran Berliinin 1936 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Bermuda on saavuttanut olympialaisissa yhden kultamitalin ja yhden pronssimitalin. Talviolympialaisiin maa on osallistunut Albertvillen 1992 kisoista lähtien, mutta ilman menestystä.

Bermudan ainoat olympiamitalistit ovat nyrkkeilijä Clarence Hill, joka sijoittui raskaassa sarjassa pronssille Montréalin 1976 olympialaisissa ja triathlonisti Flora Duffy, joka voitti kultaa Tokion 2020 kisoissa. Karibianmeren alueen vahvassa urheilumuodossa yleisurheilussa Bermudan parhaat olympiasaavutukset ovat korkeushyppääjä Clarence Saundersin viides sija Soulissa 1988 ja kolmiloikkaaja Brian Wellmanin viides sija Barcelonassa 1992. Sydneyssä 2000 lähelle mitalia ylsivät purjehtijat Peter Bromby ja Lee White, jotka sijoittuivat Star-luokassa neljänneksi.

## Olympiamitalit urheilumuodoittain

## Mitalit kesäolympialaisittain

## Olympiamitalistit

## Lähteet
Faye Kellerman

**Faye Kellerman** (s. 31. heinäkuuta 1952 St. Louis, Missouri) on yhdysvaltalainen rikoskirjailija. Hän on tullut tunnetuksi Decker & Lazarus -dekkarisarjallaan, jonka osia on myös suomennettu.

Hän on ortodoksijuutalainen ja naimisissa toisen rikoskirjailijan, Jonathan Kellermanin kanssa.

Kellerman opiskeli Kalifornian yliopistossa Los Angelesissa. Hän suoritti *Bachelor of Arts* -tutkinnon matematiikasta vuonna 1974 ja sai neljä vuotta myöhemmin hammaskirurgian tohtorin arvon. Hän ei kuitenkaan ole koskaan harjoittanut hammaslääketiedettä, vaan on päätoiminen kirjailija.

## Julkaisut
* *The Ritual Bath* (1986)
* *Sacred and Profane* (1987)
* *The Quality of Mercy* (1989) 
* *Milk and Honey* (1990)
* *Day of Atonement* (1991)
* *False Prophet* (1992)
* *Grievous Sin* (1993)
* *Sanctuary* (1994)
* *Justice* (1995)
* *Prayers for the Dead* (1996) (suom. Rukoukset kuolleille, Book Studio 1998)
* *A Serpent's Tooth* (1997) (suom. Käärmeen hammas, Book Studio 1999)
* *Moon Music* (1998) 
* *Jupiter's Bones* (1999)
* *Stalker* (2000)
* *The Forgotten* (2001)
* *Stone Kiss* (2002)
* *Street Dreams* (2003)
* *Double Homicide* (2004) 
* *Straight Into Darkness* (2005)
* *The Garden of Eden and Other Criminal Delights* (2006)
* *Capital Crimes* (2006)
* *The Burnt House* (2007)
* *The Mercedes Coffin* (Britanniassa *Cold Case* (2008)
* *Blindman's Bluff* (2009)
* *Hangman* (2010)
* *Gun Games* (2011) (Britanniassa *Blood Games* (2012)
Athlone

**Athlone** () on kaupunki Irlannin keskiosissa. Se sijaitsee Shannonjoella, osaksi Westmeathin ja osaksi Roscommonin kreivikunnan alueella.

Athlonessa asui vuoden 2006 väestönlaskennassa 17&nbsp;544 ihmistä. 

## Lähteet

## Aiheesta muualla

* Viralliset sivut
Nikolai Makarov (jääkiekkoilija)

**Nikolai Makarov** (s. 19. joulukuuta 1948 Tšeljabinsk, Venäjän SFNT, Neuvostoliitto) on entinen neuvostoliittolainen jääkiekkoilija, pelipaikaltaan puolustaja.

Hän pelasi Neuvostoliitossa Traktor Tšeljabinskin joukkueessa sekä edusti urallaan myös Helsingin Jokereita vuosina 1982–1984. Jokereissa pelatessaan hänet valittiin kauden 1982–1983 hopeajoukkueesta SM-liigan parhaaksi puolustajaksi sekä All Stars -kentälliseen siitä huolimatta, että hän loukkaantui runkosarjan loppuvaiheissa, eikä ehtinyt toipua takaisin huippukuntoon finaaleihin mennessä. Jokerit hävisi loppuottelusarjan HIFK:lle niukasti otteluin 2–3.

Neuvostoliiton maajoukkueessa Makarov pelasi 13 ottelua, joissa teki kolme maalia. Hän pelasi kultaa voittaneessa NL:n joukkueessa ottelun Tšekkoslovakiaa vastaan vuoden 1981 MM-kisoissa. Makarov valittiin Neuvostoliiton/Venäjän Hockey Hall of Fameen vuonna 1981.

Hän on toisen jääkiekkoilijan, legendaarisen Sergei Makarovin isoveli.

## Aiheesta muualla
* Makarov NL:n Hockey Hall of Famen sivuilla
Satumaa (albumi)

**20 suosikkia – Satumaa** on Arja Saijonmaan kokoelma-albumi vuodelta 2001. Levy on Saijonmaalta toinen ja viimeinen osa *[[20 suosikkia]]* -kokoelmalevysarjassa.

## Kappaleet
#  (Saijonmaa ja Jaakko Salon Tango Orkesteri)
#  (Saijonmaa ja Jaakko Salon Tango Orkesteri)
#  (Saijonmaa ja Mikis Theodorakis)
# 
# 
# 
# 
# 
# 
# 
# 
# 
#  (Saijonmaa, Tukholman Poliisikuoro ja Göte Widlund)
# 
# 
# 
# 
# 
# 
# 

## Lähteet
Ystäväni Henry

**Ystäväni Henry** on vuonna 2004 ensi-iltansa saanut suomalainen elokuva, jonka on käsikirjoittanut ja ohjannut Auli Mantila. Elokuva kertoo kahden lapsen, Elsin ja Henryn välisestä ystävyydestä ja heidän perhesuhteistaan.

## Rooleissa

## Aiheesta muualla
* Suomen Elokuvasäätiö: Ystäväni Henry 

## Lähteet
Guyana olympialaisissa

**[[Guyana]]** osallistui **[[Olympialaiset|olympialaisiin]]** ensimmäisen kerran Lontoon 1948 kesäolympialaisissa. Sen jälkeen se on osallistunut kaikkiin kesäolympialaisiin lukuun ottamatta Montréalin 1976 kisoja, joita se ainoana amerikkalaisena maana boikotoi. Guyana on saavuttanut olympialaisissa yhden pronssimitalin. Talviolympialaisiin maa ei ole osallistunut.

Guyanan ainoa olympiamitalisti on nyrkkeilijä Michael Anthony, joka sijoittui kääpiösarjassa (alle 54 kg) pronssille Moskovan 1980 olympialaisissa. Guyanan James Gilkes oli 1970-luvulla maailman kärkipikajuoksijoita, mutta hän joutui jäämään pois Montréalin 1976 olympialaisista Guyanan liityttyä olympiaboikottiin. Estejuoksun olympiavoittaja Chris Brasher syntyi Guyanassa, mutta edusti Isoa-Britanniaa.

## Mitalit lajeittain

## Mitalit olympialaisittain

## Olympiamitalistit

## Lähteet
Ystävän laulu (Arja Saijonmaan albumi)

**20 suosikkia – Ystävän laulu** on Arja Saijonmaan kokoelma-albumi vuodelta 1995. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikot
; Kappaleella ”Neljä vuodenaikaa” (20)
* Arja Saijonmaa – laulu
* Jukka Hakoköngäs – kosketinsoittimet
* Peter Lerche – kitarat ja mandoliini
* Juha Tikka – basso
* Anssi Nykänen – rummut
* Tapio ”Mongo” Aaltonen – lyömäsoittimet

### Tuotanto
* Hector – tuotanto (20)
* Juha Laakso / Takomo-studiot, Helsinki – äänitys (20)

## Lähteet
Puerto Rico olympialaisissa

**[[Puerto Rico]]** osallistui olympialaisiin ensimmäisen kerran Lontoon 1948 kesäolympialaisissa. Siitä lähtien sen urheilijat ovat olleet mukana kaikissa kesäolympialaisissa, myös Moskovan 1980 kisoissa, joita useat maat Yhdysvaltojen johdolla boikotoivat. Talviolympialaisiin maa on osallistunut Sarajevon 1984 kisoista lähtien, mutta ilman menestystä.

Puerto Rico saavutti kuusi ensimmäistä olympiamitaliaan nyrkkeilyssä, muissa lajeissa se saavutti mitalisijoja Lontoossa 2012, jossa mitaleille ylsi yksi painija ja yksi yleisurheilija. Ensimmäisen olympiakultamitalinsa maa saavutti Rio de Janeirossa 2016, kun tennispelaaja Mónica Puig saavutti naisten kaksinpelissä olympiavoiton. Hänestä tuli myös Puerto Ricon ensimmäinen naisolympiamitalisti.

## Mitalit lajeittain

## Mitalit olympialaisittain

## Olympiamitalistit

## Lähteet
Kanssasi on niin hyvä olla

**20 suosikkia – Kanssasi on niin hyvä olla** on Susanna Haaviston kokoelmalevy vuodelta 2002. Levy on osa *[[20 suosikkia]]* -kokoelmalevysarjaa.

## Kappaleet
Kappaleet 1–6 ovat Polarvoxin tuottamalta Haaviston esikoisalbumilta *[[Huomenna sinä tulet]]* vuodelta 1985, muut kappaleet esitysjärjestystä myöten Flamingo Musicin tuottamalta toiselta albumilta *[[Miksi?]]* vuodelta 1992.
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Kiiltomato, kynttilänliekki, kuu ja aurinko

**Kiiltomato, kynttilänliekki, kuu ja aurinko** on kosketinsoittaja-laulaja Jukka Gustavsonin kahdeksas soololevy, joka julkaistiin 1. maaliskuuta 2005. Levyllä soittaa jo edellisellä levyllä soittanut Organ Fusion Band.

## Kappaleet
Kaikki kappaleet säveltänyt ja sanoittanut Jukka Gustavson, sekä sovittanut Organ Fusion Band.

# Hypelkää pehmeästi, oi, kuunsäteet
# Kaksi yksinäistä planeettaa
# Onni ja Kaiho – ikuisesti yhdessä
# Hento
# Robust
# Harmaa pyörivä liike
# Kaikkea kaunista
# Science fiction -tarinan rakastavaiset
# Kevyt kirkas näkymä
# Rakkaani, muistatko
# Astun illan pitkiin varjoihin

## Kokoonpano
* Jukka Gustavson – kosketinsoittimet, ääni
* Pentti Lahti – puupuhaltimet
* Pekka Nylund – kitarat
* Juha Verona – basso
* Rami Eskelinen – rummut, lyömäsoittimet

+

* Martin Brushane – studiotekniikka, miksaaja

## Arvostelut
* Pop-lehti: 
* Soundi: 

## Lähteet
Canadarm2

**Canadarm2** (myös **Mobile Servicing System** eli **MSS**) on Kansainvälisen avaruusaseman robottikäsivarsi, jota käytetään aseman kokoonpanossa ja huoltotehtävissä. Varsinaisen järjestelmän nimi on Mobile Servicing System eli MSS mutta se tunnetaan paremmin keskeisimmän komponenttinsa Canadarm2 nimellä. Järjestelmään kuuluu myös **Mobile Transporter** ja **Mobile Base System**, joilla Canadarm2 liikkuu asemassa kiinniolevia kiskoja myöten sekä Canadarm2n päähän asennettava **Special Purpose Dexterous Manipulator** eli **Dextre** robotti, jolla voidaan hoitaa aiemmin avaruuskävelyn vaatineita tehtäviä.

## Canadarm2

Canadarm2n suunnitteli ja rakensi MacDonald, Dettwiler and Associates Kanadan avaruusjärjestölle. 
Canadarm2 laukaistiin kiertoradalle STS-100-lennolla huhtikuussa 2001. Se on kehittyneempi ja suurempi versio sukkuloissa olevista Canadarm-robottikäsivarsista. Canadarm2 on 17,6 metriä pitkä ja siinä on seitsemän motoroitua niveltä. Sen massa on 1&nbsp;800 kg ja halkaisija 350 mm. Käsivarrella voidaan käsitellä suurimmillaan 116&nbsp;000 kg massaisia kappaleita ja avustaa avaruussukkuloiden telakoitumista.

Canadarm2 voi siirtyä avaruusasemalla yhdestä kiinnityskohdasta (Power Data Grapple Fixtures eli PDGF) toiseen siten että sen kiinnityspää asemaan vaihtuu.

Canadarm2n ohjaaja voi seurata mitä on tekemässä ohjausyksikön (Robotic Work Station eli RWS) nestekidenäytöistä. RWS-yksiköitä on koko asemalla kaksi mutta vain yhtä käytetään kerrallaan. Valmiissa avaruusasemassa toinen ohjausyksikkö on Destiny-moduulissa ja toinen Cupola-moduulissa. Toistaiseksi kumpikin on Destiny-moduulissa.

## Mobile Transporter ja Mobile Base System

Lennolla STS-110 asennettu Mobile Transporter liikkuu Integrated Truss Structuren kiskoja pitkin. Mobile Transporterin päälle lennolla STS-111 kesäkuussa 2002 asennettiin Mobile Base System eli MBS. Kun Canadarm2 on kiinnitettynä MBS:ään voi se liikkua pitkin koko aseman runkoa parin sentin sekuntinopeudella.

MBS:n virallinen koko nimi on Mobile Remote Servicer Base System.

## Special Purpose Dexterous Manipulator

**Special Purpose Dexterous Manipulator** eli **Dextre** on pienempi kaksikäsivartinen robotti, jolla on mahdollista tehdä joitain kokoonpano- ja huoltotehtäviä, joihin toistaiseksi on tarvittu avaruuskävelyitä. Se toimitettiin asemalle maaliskuussa 2008 Endeavour-sukkulan lennolla STS-123.

## Lähteet

 
## Aiheesta muualla

* ISS Assembly: Canadarm2 and the Mobile Servicing System 
* Canadian Space Agency information about Canadarm2
Malesian Grand Prix 2002

**Malesian Grand Prix 2002** oli Formula 1 -sarjan kauden toinen osakilpailu, joka järjestettiin Malesian Sepang International Circuitilla 17. maaliskuuta 2002. Kilpailun voitti Williamsin Ralf Schumacher ja hänen tallikaverinsa Juan Pablo Montoya oli toinen.

## Tulokset

## Muuta
* Ferrarin 150. paalupaikka.
* Juan Pablo Montoya sai varikon läpiajorangaistuksen osuttuaan kilpailussa Ferrarin Michael Schumacherin autoon.
* Williamsin 120. nopein kierros.
* Felipe Massan uran ensimmäinen MM-piste.
* Williamsin ensimmäinen kaksoisvoitto sitten Portugalin GP:n 1996.
* Allan McNishin uran paras sijoitus

## Lähteet
Viljo Halme

**Karl Viljo Halme** (24. tammikuuta 1907 Helsinki – 21. lokakuuta 1981 Helsinki) oli suomalainen jalkapalloilija, jota pidetään yhtenä Suomen kaikkien aikojen parhaista jalkapallomaalivahdeista. 

30:ssä A-maaottelussa Suomea edustanut Halme aloitti uransa Työväen Urheiluliiton sarjoissa pelanneessa Helsingin Jyryssä, josta siirtyi vuonna 1931 Helsingin Jalkapalloklubiin. Halme oli Ernst Grönlundin, Leo Karjaginin, Aatos Lehtosen, Kaarlo Oksasen sekä Kurt Weckströmin ohella tunnetuimpia TUL:stä porvariseuroihin loikanneita jalkapalloilijoita. Siviiliammatiltaan hän oli usean muun TUL:n helsinkiläisen jalkapalloilijan tapaa putkimies.

## Ura jalkapalloilijana
Maalivahtina pelannut Halme voitti  Helsingin Jyryn joukkueessa vuonna 1927. Moskovan spartakiadeissa 1928 hän oli Työväen Urheiluliiton jalkapallojoukkueen kapteeni. Koska sosialidemokraattien hallitsema TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin spartakiadeihin, erotettiin joukkueen pelaajat liiton jäsenyydestä vuotta myöhemmin. Halme itse kannatti Neuvostoliiton kanssa tehtävää urheiluyhteistyötä muun muassa *[[Työväen Urheilulehti|Työväen Urheilulehdelle]]* vuonna 1928 antamassaan haastattelussa. 

Syyskuun lopulla 1929 spartakiadeihin osallistuneet jalkapalloilijat julkaisivat *Työväen Urheilulehdessä* kirjeen, jossa he halveksuivat porvariseuroihin siirtyneitä urheilijoita ja ilmoittivat, etteivät vaihda puolta, vaikkeivat enää saisi pelata otteluakaan. Ilman seuraa jäänyt Halme oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna HJK:n riveihin.

A-maajoukkueessa Halme debytoi vuonna 1932 Ruotsia vastaan, kun hänet vaihdettiin loukkaantuneen Gunnar Närhisen tilalle. Vuonna 1936 Halme oli Suomen jalkapallojoukkueen varamiehenä Berliinin kesäolympialaisissa. Mestaruussarjassa hän saavutti Helsingin Palloseuran joukkueessa hopeaa vuonna 1936.

## Muut lajit
Halme pelasi urheilu-urallaan myös jääpalloa ja jääkiekkoa. Jääpallossa hän saavutti TUL:n mestaruuden Jyryn joukkueessa vuonna 1924. Jääkiekon Suomen mestaruuden Halme voitti HJK:ssa vuonna 1932.

## Lähteet
Roman Pavljutšenko

**Roman Anatoljevitš Pavljutšenko** (, s. 15. joulukuuta 1981 Stavropol, Neuvostoliitto) on venäläinen jalkapalloilija, pelipaikaltaan hyökkääjä. Hän edustaa venäläistä Lokomotiv Moskovaa ja lukeutuu myös Venäjän maajoukkueen runkopelaajiin.

Pavljutšenko aloitti ammattilaisuransa Dinamo Stavropolin riveissä vuonna 1999. Vuonna 2000 hän siirtyi Rotor Volgogradiin. Moskovan Spartakia Pavljutšenko on edusti vuodesta 2003 lähtien aina kesään 2008 saakka, jolloin hän siirtyi siirtoikkunan viimeisinä aukiolo päivinä Tottenhamiin. Hän ehti saavuttaa Spartakissa cup-mestaruuden vuonna 2003 ja liigan maalikuninkuuden vuonna 2006.

Tottenhamiin Pavljutšenko hankittiin lähinnä korvaamaan Manchester Unitediin siirtynyttä Dimităr Berbatovia. Kesällä Pavljutšenko niitti mainetta Jalkapallon EM-turnauksessa, joka osaltaan helpotti siirtymistä Venäjältä Englantiin. Pavljutšenko ehti tehdä EM-lopputurnauksessa kolme maalia. 1. maaliskuuta 2009 Pavljutšenkosta oli lähellä tulla ensimmäinen pelaaja, joka on tehnyt jokaisella Carling Cupin pelikierroksella vähintään yhden maalin kun Tottenham kohtasi Carling Cupin finaalissa Manchester Unitedin. Pavljutšenko ei kuitenkaan onnistunut finaalissa maalinteossa, joten hänestä ei tullut ensimmäistä pelaajaa joka on tehnyt maalin jokaisella Carling Cupin kierroksella.
 
Venäjän maajoukkueessa Pavljutšenko debytoi vuonna 2003.

## Lähteet

## Aiheesta muualla
* Profiili Spartak Moskovan sivustolla  
* Profiili Venäjän jalkapalloliigan sivustolla 
* Profiili Venäjän jalkapalloliiton sivustolla 
* Profiili Football Database -sivustolla